CELEX: 52007PC0645
Language: mt
Date: 2007-10-22
Title: Proposta emendata għal regolament tal-Parlament ewropew u tal-Kunsill dwar ir-responsabbiltà ta’ l-impriżi li jassiguraw it-trasport ta’ persuni bil-baħar jew permezz ta’ l-ilmijiet navigabbli interni, f'każ ta' inċidenti (preżentat mill-Kummissjoni b’mod konformi ma’ l-Artikolu 250 (2) tat-Trattat KE)

Avviż Legali Importanti

|

52007PC0645

Proposta emendata għal regolament tal-Parlament ewropew u tal-Kunsill dwar ir-responsabbiltà ta’ l-impriżi li jassiguraw it-trasport ta’ persuni bil-baħar jew permezz ta’ l-ilmijiet navigabbli interni, f'każ ta' inċidenti (preżentat mill-Kummissjoni b’mod konformi ma’ l-Artikolu 250 (2) tat-Trattat KE)  /* KUMM/2007/0645 finali - COD 2005/0241 */  

	[pic] | KUMMISSJONI TAL-KOMUNITAJIET EWROPEJ |Brussel 22.10.2007KUMM(2007) 645 finali2005/0241 (COD)Proposta emendata għalREGOLAMENT TAL-PARLAMENT EWROPEW U TAL-KUNSILLdwar ir-responsabbiltà ta’ l-impriżi li jassiguraw it-trasport ta’ persuni bil-baħar jew permezz ta’ l-ilmijiet navigabbli interni, f'każ ta' inċidenti(preżentat mill-Kummissjoni b’mod konformi ma’ l-Artikolu 250 (2) tat-Trattat KE)2005/0241 (COD)Proposta emendata għalREGOLAMENT TAL-PARLAMENT EWROPEW U TAL-KUNSILLdwar ir-responsabbiltà ta’ l-impriżi li jassiguraw it-trasport ta’ persuni bil-baħar jew permezz ta’ l-ilmijiet navigabbli interni, f'każ ta' inċidenti(Test b'rilevanza għaż-ŻEE)1. Stat tal-proċeduraIl-proposta - KUMM (2005) 592 – COD/2005/0241 - ġiet adottata mill-Kummissjoni fit-23 ta’ Novembru 2005 u kkomunikata lill-Parlament Ewropew u lill-Kunsill fit-13 ta’ Frar 2006.Il-Kumitat Ekonomiku u Soċjali Ewropew adotta l-opinjoni tiegħu dwar il-proposta tal-Kummissjoni fit-13 ta' Settembru 2006.Il-Kumitat tar-Reġjuni adotta l-opinjoni tiegħu dwar il-proposta tal-Kummissjoni fil-15 ta’ Ġunju 2006.Il-Parlament Ewropew adotta 27 emenda fl-ewwel qari tal-25 ta' April 2007.2. Għan tal-propostaL-għan huwa li l-passiġġieri kollha abbord bastimenti, ikun xi jkun il-vjaġġ tagħhom u bħat-trasportaturi, jiġu offruti qafas ġuridiku armonizzat li jiddetermina d-drittijiet u l-obbligazzjonijiet tagħhom. Il-livell ta’ armonizzazzjoni għandu jkun tali li jiżgura mhux biss diviżjoni ġusta tad-danni iżda wkoll prevenzjoni mtejba kontra l-inċidenti.Il-proposta għandha l-għan li tinkorpora fid-dritt Komunitarju l-protokoll ta’ l-2002 għall-Konvenzjoni ta’ Ateni ta’ l-1974 dwar it-trasport tal-passiġġieri u l-bagalji tagħhom bil-baħar, adottat taħt l-awspiċi ta’ l-Organizzazzjoni Marittima Internazzjonali (il-“Konvenzjoni ta' Ateni ta' l-2002"). Il-Konvenzjoni ta’ Ateni ta’ l-2002 huwa test modern li jidentifika b’mod ċar id-drittijiet u l-obbligazzjonijiet tal-passiġġieri u tat-trasportaturi; f’każ ta’ inċident tan-navigazzjoni, tipprovvdi sistema ta’ responsabbiltà mingħajr tort min-naħa tat-trasportatur, tiffissa ammonti massimi ta’ indennizz sodisfaċenti, tesiġi mit-trasportaturi li jikkostitwixxu polza ta' assigurazzjoni u tippermtti lil min iressaq l-ilment li jindirizza direttament lill-assiguratur għad-danni.Ta’ min jinnota li minbarra din l-inizjattiva l-Istati Membri u l-Komunità qed iħejju irwieħhom biex jissieħbu mal-Konvenzjoni ta' Ateni ta' 2002[1].Din l-inkorporazzjoni tal-Konvenzjoni fid-dritt Komunitarju kellha tkun akkumpanjata minn numru ta' emendi.-  Il-Konvenzjoni ta’ Ateni hija limitata għat-trasport marittimu bil-baħar. Il-Kummissjoni tipproponi li testendi l-ambitu ta’ applikazzjoni għall-kabotaġġ (trasport marittimu fl-ilmijiet interni ta' Stat Membru wieħed u uniku) u għat-trasport permezz ta’ rotta navigabbli;-  B’għan ta’ armonizzazzjoni li għall-benefiċċju kemm tal-passiġġieri kif ukoll tat-trasportaturi: it-tħassir ta’ klawżola tal-Konvenzjoni li tipprovvdi li kull Stat Membru jista’ minn rajh jadotta massimi ta’ indennizz li jeċċedu dawk tal-Konvenzjoni;-  Iż-żieda ta' miżura bl-għan li tindennizza b'mod aktar favorevoli d-danni kkawżati lil tagħmir għall-persuni b'diżabilità;-  Iż-żieda ta’ obbligazzjoni ta’ ħlas ta' ammonti bil-quddiem;-  Iż-żieda ta’ obbligazzjoni ta’ informazzjoni lill-passiġġieri fuq id-drittijiet tagħhom.3. Għan tal-proposta emendataL-abbozz emendat għandu l-għan li jadatta l-proposta oriġinali fir-rigward ta' ċerti punti, bħal dawk proposti mill-Parlament Ewropew.4. Osservazzjonijiet relatati ma' l-emendi adottati mill-Parlament Ewropew4.1 Emendi aċċettati mill-KummissjoniIl-Kummissjoni tista' taċċetta l-emendi 2, 3, 5, 6, 7, 8, 10, 11, 12, 13, 14, 15.4.2 Emendi parzjalment aċċetati mill-Kummissjoni jew soġġetti għal tibdil ulterjuriL-emenda nru 1 hija aċċettata parzjalment. L-aħħar sentenza ta’ din l-emenda tagħti x’tifhem li t-twaqqif ta’ sistema ta’ assigurazzjoni obbligatorja m’għandux ikollha konsegwenzi għall-assiguraturi. Il-Kummissjoni tqis li din is-sentenza għandha titħassar sakemm din ma tkunx tikkorrispondi mar-realtà. Fil-fatt, it-twaqqif ta’ sistema ta’ assigurazzjoni obbligatorja ser ikollha mingħajr dubju konsegwenzi għas-suq ta’ l-assigurazzjoni.4.3. Emendi li ma ġewx aċċetati mill-KummissjoniL-emendi 4, 9, 16 sa 27 ma jistgħux jiġu aċċettati mill-Kummissjoni.5. Proposta emendataWara li kkunsidrat l-Artikolu 250(2) tat-Trattat tal-KE, il-Kummissjoni emendat il-proposta kif indikat hawn fuq.[1] Proposta għal Deċiżjoni tal-Kunsill dwar il-konklużjoni mill-Komunità Ewropea tal-protokoll ta’ l-2002 għall-Konvenzjoni ta’ Ateni ta’ l-1974 dwar it-trasport bil-baħar tal-passiġġieri u tal-bagalji tagħhom – KUMM (2003) 375 ta’ l-24 ta’ Ġunju 2003. Fil-proċess li tiġi adottata.